Šis dokumentas yra patvirtintas ARIKAYCE liposomal 590 mg purškiamoji įkvepiamoji dispersija vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (PSUSA/10882/202209). 

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/EPAR/arikayce-liposomal






















I PRIEDAS

PREPARATO CHARAKTERISTIKŲ SANTRAUKA



1.	VAISTINIO PREPARATO PAVADINIMAS

[bookmark: _Hlk196234595]ARIKAYCE liposomal 590 mg purškiamoji įkvepiamoji dispersija


2.	KOKYBINĖ IR KIEKYBINĖ SUDĖTIS

[bookmark: _Hlk44271906]Kiekviename flakone yra amikacino sulfato, atitinkančio 590 mg liposominio amikacino. Vidutinė vieno flakono tiekiama dozė yra maždaug 312 mg amikacino.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Purškiamoji įkvepiamoji dispersija

Balta, drumsta, vandeninė purškiamoji įkvepiamoji dispersija.


4.	KLINIKINĖ INFORMACIJA

4.1	Terapinės indikacijos

ARIKAYCE liposomal skirtas cistine fibroze nesergančių suaugusiųjų, kurių gydymo galimybės yra ribotos, ne tuberkuliozės mikobakterijų (NTM) sukeltų plaučių infekcijų, kurias sukelia Mycobacterium avium kompleksas (MAK), gydymui (žr. 4.2, 4.4 ir 5.1 skyrius).

Reikia atsižvelgti į oficialias tinkamo antibakterinių vaistinių preparatų vartojimo rekomendacijas.

ARIKAYCE liposomal reikia vartoti kartu su kitais antibakteriniais vaistiniais preparatais, veikiančiais plaučių infekcijas, sukeltas Mycobacterium avium komplekso.

4.2	Dozavimas ir vartojimo metodas

[bookmark: _Hlk46570324]Gydymą ARIKAYCE liposomal turi pradėti ir prižiūrėti gydytojai, turintys netuberkuliozinės plaučių ligos, sukeltos Mycobacterium avium komplekso, gydymo patirties.

ARIKAYCE liposomal negalima vartoti kartu su kitais antibakteriniais vaistiniais preparatais, veikiančiais plaučių infekcijas, sukeltas Mycobacterium avium komplekso.

Dozavimas

Rekomenduojama dozė yra vienas flakonas (590 mg), skiriamas kartą per parą įkvėpti per burną. 

Gydymo trukmė
Gydymą įkvepiamuoju liposominiu amikacinu, kaip dalį sudėtinio antibakterinio režimo, reikia tęsti 12 mėnesių po skreplių kultūros konversijos. 

Gydymo įkvepiamuoju liposominiu amikacinu negalima tęsti ilgiau nei 6 mėnesius, jeigu iki tol nebuvo patvirtinta skreplių kultūros konversija (angl. sputum culture conversion, SCC).

Ilgiausia gydymo įkvepiamuoju liposominiu amikacinu trukmė neturi viršyti 18 mėnesių.

Praleistos dozės
Jeigu praleidžiama kasdienė amikacino dozė, kitą dozę reikia skirti kitą dieną. Negalima vartoti dvigubos dozės norint kompensuoti praleistą dozę.

Senyvi pacientai
Dozės koreguoti nereikia.

Sutrikusi kepenų funkcija
Įkvepiamojo liposominio amikacino vartojimo pacientams, kurių kepenų funkcija sutrikusi, tyrimų neatlikta. Dozės koreguoti dėl kepenų funkcijos sutrikimo nereikia, nes amikacinas nėra metabolizuojamas kepenyse.

Sutrikusi inkstų funkcija
Įkvepiamojo liposominio amikacino vartojimas pacientams, kuriems nustatytas sunkus inkstų funkcijos sutrikimas, neištirtas. Pacientams, kuriems nustatytas sunkus inkstų funkcijos sutrikimas, vartoti negalima (žr. 4.3 ir 4.4 skyrius).

Vaikų populiacija
Įkvepiamojo liposominio amikacino saugumas ir veiksmingumas vaikų populiacijos pacientams iki 18 metų neištirti. Duomenų nėra.

Vartojimo metodas

Įkvėpti

Įkvepiamojo liposominio amikacino reikia įkvėpti tik naudojant purkštuvo sistemą Lamira (purkštuvo rankeną, aerozolio galvutę ir valdiklį). Vartojimo instrukcija pateikiama 6.6 skyriuje. Jo negalima skirti jokiu kitu būdu arba naudojant kito tipo inhaliacijos tiekimo sistemą.

ARIKAYCE liposomal skiriamas tik naudojant purkštuvo sistemą Lamira. Kaip ir skiriant kitus purškiamuosius vaistinius preparatus, įĮ plaučius turintis patekti kiekis priklausys nuo su pacientu susijusių veiksnių. Atliekant rekomenduojamus in vitro tyrimus, naudojant suaugusiųjų kvėpavimo modelį (500 ml kvėpuojamasis tūris, 15 įkvėpimų per minutę, įkvėpimo ir iškvėpimo santykis 1:1), vidutinė iš kandiklio įkvepiama dozė buvo maždaug 312 mg amikacino (maždaug 53 % nurodyto (vardinio) turinio), vidutinis vaisto tiekimo greitis buvo 22,3 mg/min., tariant, kad purškimo laikas yra 14 minučių. Naudojant naujos kartos smūginio ėmiklio metodą (angl. next generation impactor method), nustatytas purškiamų aerozolio lašelių vidutinis masės medianos aerodinaminis skersmuo (angl. mass median aerodynamic diameter, MMAD) yra maždaug 4,7 µm, D10 yra 2,4 µm ir D90 yra 9,0 µm.

4.3	Kontraindikacijos

Padidėjęs jautrumas veikliajai medžiagai, bet kuriam aminoglikozido antibakteriniam vaistiniam preparatui arba bet kuriai 6.1 skyriuje nurodytai pagalbinei medžiagai.

Padidėjęs jautrumas sojai.

Vartojimas kartu su bet kuriuo aminoglikozidu, skiriamu bet kuriuo vartojimo būdu.

Sunkus inkstų funkcijos sutrikimas.

4.4	Specialūs įspėjimai ir atsargumo priemonės

Anafilaksija ir padidėjusio jautrumo reakcijos

Įkvepiamąjį liposominį amikaciną vartojantiems pacientams nustatyta sunkių ir gyvybei pavojingų padidėjusio jautrumo reakcijų, įskaitant anafilaksiją.

Prieš pradedant gydymą įkvepiamuoju liposominiu amikacinu, reikia įvertinti ankstesnes padidėjusio jautrumo reakcijas į aminoglikozidus. Jeigu pasireiškė anafilaksija arba padidėjusio jautrumo reakcija, reikia nutraukti įkvepiamojo liposominio amikacino vartojimą ir imtis atitinkamų palaikomųjų priemonių.

Alerginis alveolitas

Klinikinių tyrimų metu vartojant įkvepiamojo liposominio amikacino nustatyta alerginio alveolito ir pneumonito atvejų (žr. 4.8 skyrių).

Jeigu pasireiškia alerginis alveolitas, gydymą įkvepiamuoju liposominiu amikacinu reikia nutraukti ir pacientus reikia gydyti pagal medicinines indikacijas.

[bookmark: _Hlk29384552]Bronchų spazmai 

[bookmark: _Hlk44265700]Klinikinių tyrimų metu vartojant įkvepiamojo liposominio amikacino nustatyta  bronchų spazmų atvejų. Pacientams, kuriems buvo nustatyta reaktyvi kvėpavimo takų liga, astma arba bronchų spazmai, įkvepiamojo liposominio amikacino skirti galima tik pavartojus trumpai veikiantį bronchus plečiantį vaistinį preparatą. Jeigu nustatyta bronchų spazmų požymių dėl įkvepiamojo liposominio amikacino inhaliacijos, pacientams galima iš anksto skirti bronchus plečiančių vaistinių preparatų (žr. 4.8 skyrių).

Gretutinės plaučių ligos paūmėjimas 

[bookmark: _Hlk44265722]Klinikinių tyrimų metu gretutinės plaučių ligos paūmėjimas (lėtinė obstrukcinė plaučių liga, infekcinis lėtinės obstrukcinės plaučių ligos paūmėjimas, infekcinis bronchektazijos paūmėjimas) dažniau nustatytas pacientams, gydytiems įkvepiamuoju liposominiu amikacinu, palyginti su pacientais, kuriems nebuvo skiriamas įkvepiamasis liposominis amikacinas. Pacientams, kuriems nustatytos šios gretutinės ligos, gydymą įkvepiamuoju liposominiu amikacinu reikia pradėti atsargiai. Pastebėjus paūmėjimo požymių, reikia apsvarstyti gydymo įkvepiamuoju liposominiu amikacinu nutraukimą.

Ototoksiškumas

Klinikiniuose tyrimuose ototoksiškumas (įskaitant kurtumą, svaigulį, presinkopę, ūžesį [tinnitus] ir galvos svaigimą [vertigo]) nustatytas dažniau pacientams, gydomiems įkvepiamuoju liposominiu amikacinu, palyginti su pacientais, kuriems nebuvo skiriamas įkvepiamasis liposominis amikacinas. Ūžesys buvo dažniausiai nustatoma nepageidaujama reakcija, susijusi su ototoksiškumu. 

Visiems pacientams reikia periodiškai stebėti klausos arba vestibuliarinio aparato funkciją, pacientus, kuriems yra nustatytas arba įtariamas klausos arba vestibuliarinio aparato funkcijos sutrikimas, reikia stebėti dažnai. 

Jeigu gydymo metu pasireiškė ototoksiškumas, reikia apsvarstyti įkvepiamojo liposominio amikacino vartojimo nutraukimą.

Pacientams, kuriems yra mitochondrijų DNR mutacijų (ypač nukleotido 1555 A > G pakeitimas 12S rRNA gene), net jei gydymo metu aminoglikozidų koncentracija serume įeina į rekomenduojamą intervalą, yra padidėjusi ototoksiškumo rizika. Tokiems pacientams reikia apsvarstyti kitus gydymo variantus. 

Pacientams, kurių motinos giminėje yra buvę atitinkamų mutacijų arba aminoglikozidų sukeltas kurtumas, prieš skiriant vaistinį preparatą, reikia apsvarstyti kitus gydymo variantus arba genetinius tyrimus.

Nefrotoksinis poveikis

[bookmark: _Hlk31038842]Klinikinių tyrimų metu pacientams, gydomiems įkvepiamuoju liposominiu amikacinu, nustatytas nefrotoksinis poveikis. Visiems pacientams reikia periodiškai stebėti inkstų funkciją, pacientus, kurių inkstų funkcija jau yra sutrikusi, reikia stebėti dažnai. 
Pacientams, kuriems gydymo metu pasireiškė nefrotoksinio poveikio požymių, reikia apsvarstyti gydymo įkvepiamuoju liposominiu amikacinu sustabdymą. 

Šio vaistinio preparato vartoti pacientams, kuriems yra sunkus inkstų funkcijos sutrikimas, negalima (žr. 4.3 skyrių).

Nervų ir raumenų blokada

[bookmark: _Hlk44266156]Klinikinių tyrimų metu vartojant įkvepiamojo liposominio amikacino nustatyta nervų ir raumenų sutrikimų (pasireiškusių kaip raumenų silpnumas, periferinė neuropatija ir pusiausvyros sutrikimas). Aminoglikozidai gali pasunkinti raumenų silpnumą dėl į kurarę panašaus poveikio nervo ir raumens jungties vietoje. Vartoti įkvepiamojo liposominio amikacino pacientams, sergantiems generalizuota miastenija (myasthenia gravis), nerekomenduojama. Pacientus, kuriems nustatyti arba įtariami bet kokie nervų ir raumenų sutrikimai, reikia atidžiai stebėti.

Vartojimas kartu su kitais vaistiniais preparatais

Įkvepiamojo liposominio amikacino negalima vartoti kartu su kitais aminoglikozidais (žr. 4.3 skyrių).

Vartoti kartu su kitais vaistiniais preparatais, veikiančiais klausos funkciją, vestibuliarinio aparato funkciją arba inkstų funkciją (įskaitant diuretikus), nerekomenduojama.

4.5	Sąveika su kitais vaistiniais preparatais ir kitokia sąveika

Klinikinių vaistų sąveikos tyrimų su įkvepiamuoju liposominiu amikacinu neatlikta.

Farmakodinaminė sąveika

Įkvepiamojo liposominio amikacino vartoti kartu su bet kuriuo aminoglikozidu, skiriamu bet kuriuo vartojimo būdu, negalima (žr. 4.3 skyrių).

Įkvepiamojo liposominio amikacino vartoti kartu ir (arba) paeiliui su kitais vaistiniais preparatais, turinčiais galimą neurotoksinį, nefrotoksinį arba ototoksinį poveikį, kurie gali sustiprinti aminoglikozido toksinį poveikį (pvz., diuretikais tokiais, kaip etakrino rūgštis, furozemidas arba intraveninis manitolis), nerekomenduojama (žr. 4.4 skyrių).

4.6	Vaisingumas, nėštumo ir žindymo laikotarpis

Nėštumas

Duomenų apie įkvepiamojo liposominio amikacino vartojimą nėštumo metu nėra. Tikėtina, kad sisteminė amikacino ekspozicija įkvėpus įkvepiamojo liposominio amikacino bus maža, palyginti su parenteriniu amikacino vartojimu. 

Duomenų apie aminoglikozidų vartojimą nėštumo metu nepakanka. Aminoglikozidai gali sukelti kenksmingą poveikį vaisiui. Aminoglikozidai prasiskverbia per placentą, taip pat pranešta apie visiško, negrįžtamo, bilateralinio įgimto kurtumo atvejus vaikams, kurių motinoms nėštumo metu buvo skiriama streptomicino. Nors nepageidaujamų reakcijų vaisiui arba naujagimiams nenustatyta, nėščiosioms, gydomoms kitais aminoglikozidais, yra kenksmingo poveikio rizika. Įkvepiamojo amikacino toksinio poveikio reprodukcijai tyrimų su gyvūnais neatlikta. Toksinio poveikio pelių, žiurkių arba triušių reprodukcijai tyrimuose amikaciną skiriant parenteraliai, vaisiaus apsigimimų nenustatyta.

Nėštumo metu įkvepiamojo liposominio amikacino geriau nevartoti.

Žindymas

Nežinoma, ar amikacinas išsiskiria į motinos pieną. Tačiau tikėtina, kad sisteminė įkvepiamojo liposominio amikacino ekspozicija įkvėpus bus maža, palyginti su parenteraliai skiriamu amikacinu. 

Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti/susilaikyti nuo gydymo įkvepiamuoju liposominiu amikacinu.

Vaisingumas

Vaisingumo tyrimų su įkvepiamuoju liposominiu amikacinu neatlikta.

4.7	Poveikis gebėjimui vairuoti ir valdyti mechanizmus

Amikacinas gebėjimą vairuoti ir valdyti mechanizmus veikia silpnai. Įkvepiamojo liposominio amikacino vartojimas gali sukelti svaigulį ir kitus vestibuliarinio aparato sutrikimus (žr. 4.8 skyrių). Pacientams reikia patarti pavartojus įkvepiamojo liposominio amikacino nevairuoti arba nevaldyti mechanizmų. 

[bookmark: _Hlk29384850]4.8	Nepageidaujamas poveikis

Saugumo duomenų santrauka 

Dažniausiai nustatytos kvėpavimo sistemos nepageidaujamos reakcijos buvo disfonija (42,6 %), kosulys (30,9 %), dispnėja (14,4 %), hemoptizė (skrepliavimas krauju) (10,9 %), burnos ir ryklės skausmas (9,2 %) bei bronchų spazmai (2,2 %). Tarp kitų dažnai nustatytų nepageidaujamų reakcijų, nesusijusių su kvėpavimo sistema, buvo nuovargis (7,2 %), viduriavimas (6,4 %), infekcinis bronchektazijos (6,2 %) paūmėjimas ir pykinimas (5,9 %).

Tarp dažniausiai pasireiškusių sunkių nepageidaujamų reakcijų buvo lėtinė obstrukcinė plaučių liga (LOPL) (1,5 %), hemoptizė (1,2 %) ir infekcinis bronchektazijos paūmėjimas (1,0 %).

[bookmark: _Hlk29384969]Nepageidaujamų reakcijų sąrašas lentelėje

Nepageidaujamos reakcijos į vaistą 1 lentelėje išvardytos pagal MedDRA organų sistemos klases, remiantis klinikiniais tyrimais ir poregistraciniais duomenimis. Kiekvienoje organų sistemos klasėje dažnis apibrėžiamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000); labai retas (< 1/10 000); nežinomas: (negali būti apskaičiuotas pagal turimus duomenis).

1 lentelė. Nepageidaujamų reakcijų santrauka

[bookmark: _Hlk29385086]Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Nepageidaujamų reakcijų, specifiškai susijusių su įkvepiamojo liposominio amikacino perdozavimu, klinikinių tyrimų metu nenustatyta. Perdozavus asmenims, kuriems jau yra sutrikusi inkstų funkcija, kurtumas, vestibuliarinio aparato sutrikimas arba nervo ir raumens perdavimo sutrikimas, gali pablogėti jau esamas sutrikimas.

Perdozavimo atveju įkvepiamojo liposominio amikacino vartojimą reikia nutraukti nedelsiant. Kai reikalingas greitas amikacino pašalinimas, kad būtų išvengta tam tikro organo pažeidimo, pvz., esant sutrikusiai inkstų funkcijai, peritoninė dializė arba hemodializė pagreitins amikacino pašalinimą iš kraujo.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – sisteminio poveikio antibakteriniai vaistiniai preparatai, kiti aminoglikozidai. ATC kodas – J01GB06.

Veikimo mechanizmas

Amikacinas jungiasi prie specifinio receptoriaus baltymo ant bakterinių ribosomų 30S subvieneto ir sąveikauja su iniciacijos kompleksu tarp iRNR (informacinės RNR) ir 30S subvieneto, todėl slopinama baltymų sintezė.

Atsparumas

Atsparumo amikacinui mechanizmas mikobakterijose buvo siejamas su 16S iRNR rrs geno mutacijomis.

Klinikinė patirtis

Įkvepiamojo liposominio amikacino veiksmingumas buvo įvertintas tyrime INS-212, atsitiktinių imčių, atvirajame tyrime, kuriame dalyvavo suaugę pacientai, sergantys ne tuberkuliozinių mikobakterijų sukeltomis plaučių infekcijomis, pasireiškusiomis dėl MAK.

Pacientams, kurie nepasiekė skreplių kultūros konversijos (angl. sputum culture conversion, SCC) gydymo kelių vaistų režimu (angl. Multiple Drug Regimen, MDR) metu mažiausiai 6 mėnesius prieš įtraukimą į tyrimą, atsitiktinių imčių būdu buvo paskirta papildomai vartoti ARIKAYCE kartu su MDR gydymu arba toliau vartoti vien MDR. Pacientai, pasiekę SCC, kuris apibrėžiamas kaip 3 iš eilės neigiamos MAK skreplių kultūros po 6 gydymo mėnesių, tęsė gydymą iki 12 mėnesių, po to, kai buvo pasiekta SCC. Pacientai, kuriems nepavyko pasiekti SCC po 6 mėnesių, buvo pašalinami iš tyrimo po 8 mėnesių. 

Atsitiktinių imčių būdu iš viso buvo atrinkti ir buvo gydomi 335 pacientai (ARIKAYCE liposomal + MDR n = 223; vien MDR n = 112) (saugumo populiacija). Ankstesnio gydymo MDR trukmės mediana buvo 2,6 metų ARIKAYCE liposomal + MDR grupėje ir 2,4 metų vien MDR grupėje. Pacientai buvo stratifikuojami pagal rūkymą (šiuo metu rūko ar ne) ir MDR taikymą atrankinės patikros metu (gydomi ar negydomi, mažiausiai 3 mėnesius iki atrankinės patikros). Pagrindinė vertinamoji baigtis buvo ilgalaikė SCC, apibrėžta kaip dalis atsitiktinai atrinktų pacientų, kurie pasiekė SCC po 6 gydymo mėnesių ir kuriems nebuvo teigiamos standžiosios terpės kultūros arba buvo ne daugiau kaip dvi skystosios terpės kultūros 3 mėnesius netaikant gydymo.

Atitinkamai šešiasdešimt penki (29,0%) ir 10 (8,9%) pacientų pasiekė SCC po 6 gydymo mėnesių ARIKAYCE liposomal + MDR ir MDR grupėje (p< 0,0001). Remiantis pirmine analize, iš jų ilgalaikė SCC po 3 mėnesių netaikant gydymo buvo pasiekta 16,1% [36 iš 224], palyginti su 0% [0 iš 112]; p vertė < 0,0001.

Atliekant post-hoc analizę, į kurią nebuvo įtraukti pacientai, kuriems tyrimo pradinio įvertinimo metu buvo neigiamų kultūrų (standžiosios arba skystosios terpės) ir kuriems bet kuri po gydymo nustatyta teigiama kultūra (standžiosios arba skystosios terpės) buvo laikoma teigiama, 30 iš 224 (13,4 %) ARIKAYCE liposomal + MDR grupėje ir 0 iš 112 (0 %) MDR grupėje pasiekta ilgalaikė SCC 3 mėnesius netaikant gydymo. Atitinkami rodikliai po 12 mėnesių netaikant gydymo buvo 25 iš 224 (11 %), palyginti su 0 iš 112 (0 %).

Vaikų populiacija 

Europos vaistų agentūra atidėjo įpareigojimą pateikti įkvepiamojo liposominio amikacino tyrimų su vienu ar daugiau vaikų populiacijos pogrupių duomenis MTM plaučių infekcijai gydyti (vartojimo vaikams informacija pateikiama 4.2 skyriuje).

5.2	Farmakokinetinės savybės

Absorbcija

Koncentracija skrepliuose
[bookmark: _Hlk44267911]MAK infekuotiems pacientams kartą per parą įkvėpus 590 mg įkvepiamojo liposominio amikacino, jo koncentracija skrepliuose, po įkvėpimo praėjus 1-4 valandoms, buvo atitinkamai 1 720, 884 ir 1 300 µg/g po 1, 3, ir 6 mėnesių. Nustatytas didelis amikacino koncentracijos variabilumas (VK% > 100%). Po įkvėpimo praėjus 48‑72 valandoms, amikacino koncentracija skrepliuose sumažėjo iki maždaug 5%, palyginti su praėjus 1‑4 valandoms po įkvėpimo.

Koncentracija serume
MAK infekuotiems pacientams po kasdienio 590 mg ARIKAYCE įkvėpimo, esant pusiausvyrinei koncentracijai, AUC0-24 serume mediana buvo 16,7 µg *hr/ml (intervalas: 4,31‑55,6 µg *hr/ml; n = 53) ir Cmax serume mediana buvo 1,81 µg/ml (intervalas: 0,482‑6,87 μg/ml; n = 53).

Pasiskirstymas

≤ 10% amikacino jungiasi su serumo baltymais. Vidutinis bendras tariamasis pasiskirstymo tūris buvo maždaug 5,0 l/kg.

Biotransformacija

Amikacinas nemetabolizuojamas.

Eliminacija

[bookmark: _Hlk31095300]Amikacinas išsiskiria į šlapimą nepakitęs, daugiausiai veikiant glomerulų filtracijai. Amikacino tariamosios serumo galutinės pusinės eliminacijos mediana po ARIKAYCE liposomal įkvėpimo svyravo nuo 3,29 iki 14,0 valandų.

Populiacijos farmakokinetikos ARIKAYCE liposomal analizė 53 tiriamiesiems nuo 20 iki 84 metų, kuriems nustatyta NTM plaučių liga, parodė, kad amikacino klirensas yra 34 l/h. Vienintelė nustatyta klinikinė kovariantė, kuri prognozuoja amikacino klirensą, buvo kūno svoris.

5.3	Ikiklinikinių saugumo tyrimų duomenys

Kancerogeniškumas

2 metų inhaliacijų kancerogeniškumo tyrime žiurkėms skiriant 5, 15 ir 45 mg/kg per parą įkvepiamojo liposominio amikacino, 2 iš 120 žiurkių (0 iš 60 patinų ir 2 iš 60 patelių), kurioms buvo skiriama didžiausia tiriama dozė (45 mg/kg per parą), nustatyta plokščialąstelinė karcinoma plaučiuose. Ši ARIKAYCE dozė buvo 6 kartus didesnė už klinikinę dozę, normalizavus remiantis plaučių svoriu. Plokščialąstelinė karcinoma nenustatyta skiriant vidutinę 15 mg/kg per parą dozę, kuri buvo 2 kartus didesnė už klinikinę dozę, normalizavus remiantis plaučių svoriu. Plokščialąstelinė karcinoma galėjo pasireikšti dėl didelio įkvepiamojo liposominio amikacino dalelių kiekio žiurkių plaučiuose. Duomenų apie plaučių naviką reikšmė žmonėms, gydomiems įkvepiamuoju liposominiu amikacinu, nežinoma. Šunims skiriant įkvepiamojo liposominio amikacino inhaliaciją kas dieną 9 mėnesius iki 30 mg/kg per parą dozėmis, preneoplastinių arba neoplastinių pakitimų plaučiuose nepastebėta (maždaug nuo 3 iki 11 kartų viršijant rekomenduojamą dozę žmonėms, remiantis plaučių svoriu).

Genotoksiškumas

Atlikus in vitro ir in vivo genotoksiškumo tyrimus (in vitro mikroorganizmų mutagenezės bandymą, in vitro pelių limfomos mutacijų tyrimą, in vitro chromosomų aberacijos tyrimą ir in vivo mikrobranduolių tyrimą su žiurkėmis) su liposominėmis amikacino formomis mutageniškumo arba genotoksiškumo požymių nepastebėta. 

Toksinis poveikis reprodukcijai ir vystymuisi

Gyvūnų toksinio poveikio reprodukcijai tyrimų su įkvepiamuoju amikacinu neatlikta. Parenteraliai skiriamo amikacino ne geros laboratorinės praktikos (GLP) toksinio poveikio reprodukcijai tyrimais su pelėmis ir žiurkėmis poveikio vaisingumui arba toksinio poveikio vaisiui nenustatyta. 


6.	FARMACINĖ INFORMACIJA

6.1	Pagalbinių medžiagų sąrašas

Cholesterolis
Dipalmitoilfosfatidilcholinas (DPPC)
Natrio chloridas 
Natrio hidroksidas (pH reguliuoti)
Injekcinis vanduo

6.2	Nesuderinamumas

Suderinamumo tyrimų neatlikta, todėl šio vaistinio preparato maišyti su kitais negalima.

6.3	Tinkamumo laikas

3 metai 

6.4	Specialios laikymo sąlygos

Laikyti šaldytuve (2 C – 8 C).

Negalima užšaldyti.

ARIKAYCE galima laikyti žemesnėje kaip 25 °C temperatūroje iki 4 savaičių. 

6.5	Talpyklės pobūdis ir jos turinys

Kiekvienas 10 ml skaidrus, I tipo borosilikato sStikliniso flakonas užkimštas bromobutilo gumos kamščiu ir apgaubtas aliumininiu gaubteliu su plastikiniu nuimamunuplėšiamuoju dangteliu.

Pakuotėje yra 28 flakonų. Dėžutėje taip pat yra purkštuvo rankena Lamira ir 4 aerozolio galvutės.

6.6	Specialūs reikalavimai atliekoms tvarkyti ir vaistiniam preparatui ruošti

Užšalusius flakonus išmeskite.
Visus nesuvartotus kambario temperatūroje laikytus vaistinius preparatusus po 4 savaičių reikia išmesti.

Jeigu vartojama dozė laikoma šaldytuve, ARIKAYCE liposomal flakoną reikia išimti iš šaldytuvo ir palaukti, kol sušils iki kambario temperatūros. Paruoškite ARIKAYCE liposomal smarkiai kratydami flakoną, kol turinys atrodys vienalytis ir gerai sumaišytas. Atidarykite ARIKAYCE liposomal flakoną plėšdami į viršų plastikinį flakono viršų, po to patraukdami žemyn, kad atsilaisvintų metalinis žiedas. Atsargiai nuimkite metalinį žiedą ir išimkite guminį kamštį. Supilkite ARIKAYCE liposomal flakono turinį į purkštuvo rankenos Lamira vaisto talpyklę.

[bookmark: _Hlk2582135]ARIKAYCE liposomal skiriamas įkvėpti per burną purškiant purkštuvo sistema Lamira. ARIKAYCE liposomal reikia įkvėpti tik naudojant purkštuvo sistemą Lamira (purkštuvo rankeną, aerozolio galvutę ir valdiklį). ARIKAYCE negalima vartoti naudojant kito tipo inhaliacijos tiekimo sistemą. Nedėkite kitų vaistinių preparatų į purkštuvo rankeną Lamira.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Insmed Netherlands B.V.
Stadsplateau 7
3521 AZ Utrecht
Nyderlandai 


8.	REGISTRACIJOS PAŽYMĖJIMO NUMERIS (-IAI)

EU/1/20/1469/001


9.	REGISTRAVIMO / PERREGISTRAVIMO DATA

Registravimo data 2020 m. spalio 27 d.
Paskutinio perregistravimo data


10.	TEKSTO PERŽIŪROS DATA



Išsami informacija apie šį vaistinį preparatą pateikiama Europos vaistų agentūros tinklalapyje https://www.ema.europa.eu/.


























II PRIEDAS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Almac Pharma Services (Ireland) Ltd.
Finnabair Industrial Estate
Dundalk, Co. Louth, A91 P9KD
Airija


[bookmark: OLE_LINK2]B.	TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

· Papildomos rizikos mažinimo priemonės

Registruotojas parengė įspėjamąją paciento kortelę, kuri bus įtraukta į išorinę dėžutę. Įspėjamosios kortelės tekstas yra ženklinimo dalis - žr. III priedas, A. ŽENKLINIMAS. 

Įspėjamosios kortelės paskirtis – informuoti pacientus, kad ARIKAYCE liposomal vartojimas gali būti susijęs su alerginio alveolito išsivystymu. 

























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS 

28 FLAKONŲ, ESANČIŲ 4 VIDINĖSE DĖŽUTĖSE, IŠORINĖ DĖŽUTĖ


1.	VAISTINIO PREPARATO PAVADINIMAS

ARIKAYCE liposomal 590 mg purškiamoji įkvepiamoji dispersija
amikacinas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra amikacino sulfato, atitinkančio 590 mg liposominės formos amikacino.
[bookmark: _Hlk44268661]Vidutinė vieno flakono tiekiama dozė yra maždaug 312 mg amikacino.


3.	PAGALBINIŲ MEDŽIAGŲ SĄRAŠAS

Pagalbinės medžiagos: cholesterolis, dipalmitoilfosfatidilcholinas (DPPC), natrio chloridas, natrio hidroksidas ir injekcinis vanduo


4.	FARMACINĖ FORMA IR KIEKIS PAKUOTĖJE

Purškiamoji įkvepiamoji dispersija

28 flakonai
4 aerozolio galvutės Lamira
1 purkštuvo rankena Lamira


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Įkvėpti.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS

Laikyti šaldytuve.
Negalima užšaldyti.
Neatidarytus flakonus galima laikyti žemesnėje kaip 25 °C temperatūroje iki 4 savaičių.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Insmed Netherlands B.V.
Stadsplateau 7
3521 AZ Utrecht
Nyderlandai 


12.	REGISTRACIJOS PAŽYMĖJIMO NUMERIS (-IAI)

EU/1/20/1469/001


13.	SERIJOS NUMERIS

LotSerija


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Arikayce


17.	UNIKALUS IDENTIFIKATORIUS – 2D BRŪKŠNINIS KODAS 

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN





INFORMACIJA ANT IŠORINĖS PAKUOTĖS

VIDINĖ DĖŽUTĖ SU 7 FLAKONŲ PADĖKLU IR 1 AEROZOLIO GALVUTE LAMIRA


1.	VAISTINIO PREPARATO PAVADINIMAS

ARIKAYCE liposomal 590 mg purškiamoji įkvepiamoji dispersija
amikacinas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra amikacino sulfato, atitinkančio 590 mg liposominės formos amikacino.
Vidutinė vieno flakono tiekiama dozė yra maždaug 312 mg amikacino.


3.	PAGALBINIŲ MEDŽIAGŲ SĄRAŠAS

Pagalbinės medžiagos: cholesterolis, dipalmitoilfosfatidilcholinas (DPPC), natrio chloridas, natrio hidroksidas ir injekcinis vanduo


4.	FARMACINĖ FORMA IR KIEKIS PAKUOTĖJE

Purškiamoji įkvepiamoji dispersija

7 flakonai
1 aerozolio galvutė Lamira


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Įkvėpti.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Serijos numeris ir tinkamumo laikas nurodyti ant flakono


9.	SPECIALIOS LAIKYMO SĄLYGOS

Laikyti šaldytuve.
Negalima užšaldyti.
Neatidarytus flakonus galima laikyti žemesnėje kaip 25 °C temperatūroje iki 4 savaičių.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Insmed Netherlands B.V.
Stadsplateau 7
3521 AZ Utrecht
Nyderlandai 


12.	REGISTRACIJOS PAŽYMĖJIMO NUMERIS (-IAI) 

EU/1/20/1469/001


13.	SERIJOS NUMERIS

Serijos numeris ir tinkamumo laikas nurodyti ant flakono


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS 


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS



MINIMALI INFORMACIJA ANT MAŽŲ PIRMINIŲ PAKUOČIŲ

FLAKONAS 


1.	VAISTINIO PREPARATO PAVADINIMAS IR VARTOJIMO BŪDAS (-AI)

ARIKAYCE liposomal 590 mg purškiamoji įkvepiamoji dispersija
amikacinas
Įkvėpti


2.	VARTOJIMO METODAS

Įkvėpti


3.	TINKAMUMO LAIKAS

EXP


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

8,9 ml


6.	KITA



[bookmark: _Hlk40280264]INFORMACIJA ANT ĮSPĖJAMOSIOS PACIENTO KORTELĖS


1.	KITA

Priekinė pusė

ĮSPĖJAMOJI PACIENTO KORTELĖ

Svarbi saugumo informacija

ARIKAYCE liposomal 590 mg 
(amikacinas) gali sukelti sunkų šalutinį poveikį. 
Jis gali pasireikšti bet kada gydymo metu. 
Tuo pat metu gali pasireikšti ir kitas šalutinis poveikis.

ARIKAYCE liposomal gali būti susijęs su alerginės plaučių būklės (alerginio alveolito) išsivystymu.

NEDELSDAMI KREIPKITĖS Į GYDYTOJĄ, jeigu Jums pasireiškė bet kokie požymiai arba simptomai, pvz.:
· Karščiavimas, kosulys, pasunkėjęs dusulys ir svorio kritimas
· Blogėja plaučių būklė ir tai veikia kvėpavimą arba bendrą sveikatos būklę



(amikacinas)

Insmed

Užpakalinė pusė

[bookmark: _Hlk40355579]ARIKAYCE liposomal (amikacinas) gali sukelti sunkų šalutinį poveikį. 
Jis gali pasireikšti bet kada gydymo metu. 
Tuo pat metu gali pasireikšti ir kitas šalutinis poveikis.

ARIKAYCE liposomal gali būti susijęs su alerginės plaučių būklės (alerginio alveolito) išsivystymu.

NEDELSDAMI KREIPKITĖS Į GYDYTOJĄ, jeigu Jums pasireiškė bet kokie požymiai arba simptomai, pvz.:
· Karščiavimas, kosulys, pasunkėjęs dusulys ir svorio kritimas
· Blogėja plaučių būklė ir tai veikia kvėpavimą arba bendrą sveikatos būklę

Gydytojas gali Jums skirti kitų vaistų, kad būtų išvengta sunkesnių komplikacijų ir susilpnėtų simptomai. Gydytojas gali nuspręsti sustabdyti gydymą.

Svarbu
· Nemėginkite diagnozuoti arba gydyti šalutinio poveikio patys.
· Visada turėkite šią kortelę su savimi, ypač keliaudami, vykdami į ligoninės priėmimo skyrių arba lankydamiesi pas kitą gydytoją.
· Būtinai informuokite sveikatos priežiūros specialistą, pas kurį lankotės, kad esate gydomi ARIKAYCE liposomal ir parodykite jam šią kortelę.
· Jeigu pasireiškė šalutinis poveikis (net jeigu jis šioje kortelėje nenurodytas), kreipkitės į gydytoją, vaistininką arba slaugytoją.

ARIKAYCE liposomal vartojimo pradžios data
Insmed

























B. PAKUOTĖS LAPELIS

Pakuotės lapelis: Informacija pacientui

ARIKAYCE liposomal 590 mg purškiamoji įkvepiamoji dispersija
amikacinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra  ARIKAYCE liposomal ir kam jis vartojamas
2.	Kas žinotina prieš vartojant ARIKAYCE liposomal
3.	Kaip vartoti ARIKAYCE liposomal
4.	Galimas šalutinis poveikis
5.	Kaip laikyti ARIKAYCE liposomal
6.	Pakuotės turinys ir kita informacija
7. 	Vartojimo instrukcija


1.	Kas yra ARIKAYCE liposomal ir kam jis vartojamas

ARIKAYCE liposomal yra antibiotikas, kurio sudėtyje yra veikliosios medžiagos amikacino. Amikacinas priklauso antibiotikų grupei, vadinamai aminoglikozidais, kurie stabdo tam tikrų bakterijų, kurios sukelia infekcijas, augimą. 

ARIKAYCE liposomal vartojamas įkvepiant plaučių infekcijai, kurią sukėlė Mycobacterium avium kompleksas, gydyti suaugusiesiems, kuriems yra mažai kitų gydymo variantų, kurie neserga necistine fibroze.


2.	Kas žinotina prieš vartojant ARIKAYCE liposomal 

ARIKAYCE liposomal vartoti draudžiama:
· jeigu yra alergija amikacinui, kitiems aminoglikozidams, sojai arba bet kuriai kitai pagalbinei šio vaisto medžiagai (jos išvardytos 6 skyriuje);
· jeigu vartojate kitus aminoglikozidus (per burną arba injekcija);
· jeigu Jūsų inkstų funkcija labai silpna.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti ARIKAYCE liposomal, jeigu:
· vartojate bronchus plečiantį vaistinį preparatąvaistą (kvėpavimą lengvinantį vaistą) kvėpavimo sutrikimams gydyti, nes Jums bus siūloma pirma vartoti jį, prieš pradedant vartoti ARIKAYCE liposomal;
· jeigu Jums yra inkstų funkcijos sutrikimų; prieš pradedant gydymą, Jums gali reikėti atlikti inkstų funkcijos tyrimą;
· Jums yra klausos sutrikimų, spengimas arba zvimbimas ausyse (tinnitus) arba pusiausvyros sutrikimų, įskaitant sukimosi pojūtį, nepakankamai koordinuotą raumenų judėjimą, svaigulį arba apsvaigimą. Jums gali reikėti atlikti klausos testą, prieš pradedant gydymą arba gydymo metu, jeigu yra klausos sutrikimų;
· sergate kitomis plaučių ligomis; 
· sergate liga, kuri sukelia raumenų silpnumą ir nuovargį, pvz., generalizuota miastenija;
· Jūs arba kas nors Jūsų motinos giminėje serga arba sirgo mitochondrijų mutacijų liga (genetine liga) arba neteko klausos dėl antibiotikų, rekomenduojama prieš vartojant aminoglikozidą informuoti gydytoją arba vaistininką; vartojant šį vaistą, tam tikros mitochondrijų mutacijos gali padidinti Jūsų riziką prarasti klausą. Gydytojas gali rekomenduoti prieš vartojant ARIKAYCE liposomal atlikti genetinius tyrimus.

Kiek galima greičiau kreipkitės į gydytoją, jeigu vartojant ARIKAYCE liposomal pasireiškė:
· sąmonės netekimas, odos išbėrimas, karščiavimas, pasunkėję arba naujai atsiradę kvėpavimo sutrikimai;
· inkstų funkcijos sutrikimų pasunkėjimas;
· klausos sutrikimų, pvz., spengimas ausyse arba klausos praradimas.
Žr. 4 skyrių.

Vaikams ir paaugliams
ARIKAYCE liposomal negalima vartoti vaikams ir paaugliams iki 18 metų.

Kiti vaistai irARIKAYCE liposomal 
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

[bookmark: _Hlk5627336]Specialių atsargumo priemonių reikia, jeigu vartojate kitų vaistų, nes jie gali sąveikauti su ARIKAYCE liposomal, pvz.:
· diuretikai („šlapimą varantys vaistai“), pvz., etakrino rūgštis, furozemidas, arba manitolis;
· [bookmark: _Hlk5627304]kiti vaistai, kurie gali veikti Jūsų inkstus, klausą, pusiausvyrą arba silpninti raumenis.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, reikia vengti vartoti ARIKAYCE liposomal. Prieš vartodama šį vaistą, pasitarkite su gydytoju arba vaistininku.

Jeigu pastojote vartodama ARIKAYCE liposomal, informuokite gydytoją. Jis nurodys, ar reikia nutraukti ARIKAYCE liposomal vartojimą.

Nežinoma, ar amikacinas patenka į motinos pieną. Jeigu žindote kūdikį, gydytojas nurodys, ar reikia sustabdyti žindymą, ar nutraukti gydymą šiuo vaistu.

Vairavimas ir mechanizmų valdymas
ARIKAYCE liposomal gali sukelti svaigulį ir kitus vestibuliarinio aparato sutrikimus, pvz., galvos sukimąsi ir pusiausvyros sutrikimus. Įkvėpus ARIKAYCE liposomal, patartina nevairuoti arba nevaldyti mechanizmų. Jeigu kiltų klausimų, kreipkitės į gydytoją.


3.	Kaip vartoti ARIKAYCE liposomal 

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją.

Rekomenduojama dozė yra vienas ARIKAYCE liposomal flakonas, kurio turinys įkvepiamas per burną kartą per parą, naudojant purkštuvoą Lamira rankeną. Po 6 mėnesių gydymo gydytojas Jums nurodys, ar reikia tęsti, ar sustabdyti gydymą. Ilgiausia gydymo trukmė yra 18 mėnesių. 

ARIKAYCE liposomal vartojimas

Jeigu vartojate bronchus plečiantį vaistinį preparatąvaistą (kvėpavimą lengvinantį vaistą), pirma vartokite jį, prieš vartodami ARIKAYCE liposomal.
Kiekvienas flakonas skirtas tik vienkartiniam vartojimui.
· ARIKAYCE liposomal vartokite tik naudodami purkštuvo rankeną Lamira ir aerozolio galvutę, prijungtą prie valdymo įtaiso Lamira. Kaip vartoti vaistą naudojant purkštuvo sistemą Lamira žr. 7 skyriuje.
· Nevartokite ARIKAYCE liposomal naudodami kito tipo purkštuvo rankeną arba aerozolio galvutę.
· Nedėkite kitų vaistų į Lamira purkštuvo rankeną.
· Negerkite skysčio flakone.
· Perskaitykite vartojimo instrukciją, kuri pateikiama šio pakuotės lapelio pabaigoje.

Kada ir kaip pakeisti purkštuvo rankeną Lamira?
Vieną purkštuvo rankeną Lamira reikia naudoti vieną 28 dienų gydymo kursą. Aerozolio galvutę reikia pakeisti kas savaitę. Yra 4 aerozolio galvutės, pridedamos kiekvienoje ARIKAYCE liposomal dėžutėje. Žr. gamintojo vartojimo instrukcijoje, kaip valyti ir laikyti.

Ką daryti pavartojus per didelę ARIKAYCE liposomal dozę?
Nedelsdami pasakykite gydytojui, jeigu nerimaujate, kad įkvėpėte per didelę šio vaisto dozę.

Pamiršus pavartoti  ARIKAYCE liposomal
Pamiršę pavartoti vaistą, vartokite jį kiek galima greičiau tą pačią dieną, kurią praleidote dozę. Negalima tą pačią dieną vartoti daugiau nei vieną dozę norint kompensuoti praleistą dozę.

Nustojus vartoti ARIKAYCE liposomal
Pasakykite gydytojui, jeigu dėl bet kokios priežasties nusprendėte nustoti vartoti ARIKAYCE liposomal.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedelsdami pasakykite gydytojui, jeigu:
· vartojant ARIKAYCE liposomal Jums pasireiškė padidėjęs jautrumas arba sunkios alerginės reakcijos (pvz., mažas kraujospūdis, sąmonės netekimas, sunkus odos išbėrimas arba sunkus švokštimas ir dusulys). Šio šalutinio poveikio dažnis nežinomas;
· jeigu pasunkėjo Jūsų įprasti plaučių sutrikimai arba atsirado naujų kvėpavimo sutrikimų (pvz., dusulys arba švokštimas). Tai gali būti sunkaus uždegimo plaučiuose, kurį reikia gydyti, požymis, ir gali reikšti, kad turite nustoti vartoti ARIKAYCE liposomal. Šio sunkaus šalutinio poveikio dažnis yra dažnas arba labai dažnas.

Kitas šalutinis poveikis:
Pasakykite gydytojui arba vaistininkui, jeigu pasireiškia bet kuris toliau nurodytas šalutinis poveikis.

Labai dažnas šalutinis poveikis (gali pasireikšti dažniau ne rečiau kaip 1 iš 10 asmenųžmonių)
· Pasunkėjęs kalbėjimas
· Pasunkėjęs kvėpavimas;
· DusulysKosulys;
· Kosėjimas krauju.

Dažnas šalutinis poveikis (gali pasireikšti rečiau kaip 1 iš 10 asmenųžmonių)
Kvėpavimo sutrikimai:
· Infekcija, dėl kurios pablogėja plaučių būklė
· Padidėjęs iš plaučių iškosėjamų gleivių kiekis
· Krūtininis kosulys
· Švokštimas
· Gerklės (ryklės) dirginimas
· Gerklės (ryklės) perštėjimas
· Balso praradimas
· Pienligė (grybelinė infekcija) burnoje
· Burnos skausmas
· Pakitęs skonio pojūtis
· Plaučių uždegimas
· Galvos skausmas
· Svaigulys
· Nestabilumo jausmas
· Viduriavimas
· Pykinimas
· Vėmimas
· Burnos džiūvimas
· Sumažėjęs apetitas
· Odos niežėjimas
· Kurtumas
· Spengimas ausyse
· Inkstų funkcijos sutrikimai, įskaitant silpną inkstų funkciją
· Sąnarių skausmas
· Raumenų skausmas
· Išbėrimas
· Nuovargis
· Diskomfortas krūtinėje
· Karščiavimas
· Svorio kritimas

Nedažnas šalutinis poveikis (gali pasireikšti rečiau kaip 1 iš 100 asmenųžmonių)
· Nerimas

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti ARIKAYCE liposomal 

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir flakono etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti šaldytuve (2 C – 8 C). Negalima užšaldyti, visus užšaldytus flakonus išmeskite.

Jeigu dozė, kurią norite vartoti, buvo laikoma šaldytuve, prieš vartodami išimkite flakoną iš šaldytuvo ir palaukite, kol sušils iki kambario temperatūros. 

Taip pat ARIKAYCE liposomal galima laikyti žemesnėje kaip 25 °C temperatūroje, bet tik iki 4 savaičių. Laikant kambario temperatūroje, po 4 savaičių visą nesuvartotą vaistinį preparatąvaistą reikia išmesti.

Šis vaistas yra drumstas, baltas skystis skaidriame flakone. Nevartokite, jeigu pastebėjote pakitusią spalvą arba bet kokius mažus gumulėlius, plūduriuojančius flakone. 

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

ARIKAYCE liposomal sudėtis
· Veiklioji medžiaga yra amikacinas. Kiekviename flakone yra amikacino sulfato, atitinkančio 590 mg liposominės formos amikacino. Vidutinė vieno flakono tiekiama dozė yra maždaug 312 mg amikacino.
· Pagalbinės medžiagos yra cholesterolis, dipalmitoilfosfatidilcholinas (DPFC), natrio chloridas, natrio hidroksidas ir injekcinis vanduo.

ARIKAYCE liposomal išvaizda ir kiekis pakuotėje
ARIKAYCE liposomal yra balta arba balkšva, drumsta purškiamoji įkvepiamoji dispersija 10 ml stikliniame flakone, užkimštame guminiu kamščiu ir apgaubtame metaliniu gaubteliu su plastikiniu nuimamunuplėšiamuoju dangteliu.

28 flakonai tiekiami dėžutėje, kurios užtenka 28 dienoms; po vieną flakoną vienai dienai. Vienoje ARIKAYCE liposomal dėžutėje yra 4 vidinės dėžutės, kiekvienoje iš jų yra 7 flakonai ir viena aerozolio galvutė. 28 dienoms skirtoje pakuotėje taip pat yra viena purkštuvo rankena Lamira.

Registruotojas
Insmed Netherlands B.V.
Stadsplateau 7
3521 AZ Utrecht
Nyderlandai

Gamintojas
Almac Pharma Services (Ireland) Ltd.
Finnabair Industrial Estate
Dundalk, Co. Louth, A91 P9KD
Airija


Šis pakuotės lapelis paskutinį kartą peržiūrėtas {MMMM m. {mėnesio} mėn.}.

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje https://www.ema.europa.eu/. Joje taip pat rasite nuorodas į kitus tinklalapius apie retas ligas ir jų gydymą.


7.	Vartojimo instrukcija

ARIKAYCE liposomal skirtas įkvėpti per burną naudojant purkštuvo sistemą Lamira.
Prieš naudojant purkštuvo sistemą Lamira, būtina perskaityti ir suprasti išsamią informaciją, pateikiamą išsamioje Vartojimo instrukcijoje, kuri pridedama prie purkštuvo sistemos Lamira. Joje pateikiama daugiau informacijos apie tai, kaip surinkti (sumontuoti), paruošti, naudoti, valyti ir dezinfekuoti purkštuvo sistemą Lamira. 

Gerai nusiplaukite rankas muilu ir vandeniu bei gerai jas nusausinkite.

Surinkite Lamira purkštuvo rankeną, įskaitant jungtį su valdikliu, kaip nurodyta išsamioje Vartojimo instrukcijoje.

Šis vaistas yra drumstas, baltas skystis skaidriame flakone. Nevartokite, jeigu pastebėjote pakitusią spalvą arba bet kokius mažus gumulėlius, plūduriuojančius flakone. 

Vaisto paruošimas vartoti:

1. 	Rekomenduojama flakoną išimti iš šaldytuvo likus mažiausiai 45 minutėms iki vartojimo ir palaukti, kol sušils iki kambario temperatūros. Nedėkite kitų vaistų į purkštuvo rankeną Lamira.

2. 	Stipriai pakratykite ARIKAYCE liposomal flakoną, kol vaistas gerai susimaišys ir visas atrodys vienalytis.

3. 	Nuimkite oranžinį dangtelį nuo flakono ir atidėkite (1 Pav.).

	[image: 27D525D4-02DF-4A7F-9571-24985D6665E6@home]
	



1 Pav.



4. 	Suimkite metalinį žiedą ant flakono viršaus ir švelniai patraukite jį žemyn, kol viena pusė atsiskirs nuo flakono (2 Pav.).

	[image: 076147E1-57FF-4846-A2D7-FE7CE6D58F2B@home]
	



2 Pav.



5. 	Apvaliu judesiu plėškite metalinę juostą, juosiančią flakoną, kol ji visiškai atsiskirs nuo flakono (3 Pav.).

3 Pav.



6. 	Nuėmę metalinį žiedą, atidėkite jį į šalį. Atsargiai nuimkite guminį kamštį (4 Pav.).

4 Pav.



7. 	ARIKAYCE liposomal flakono turinį supilkite į purkštuvo rankenos Lamira vaisto talpyklę (5 Pav.). 

5 Pav.



8. 	Uždarykite vaisto talpyklę (6 Pav.).

6 Pav.



9. 	Atsisėskite atsipalaidavusioje, tiesioje padėtyje. Taip bus lengviau įkvėpti ir vaistui patekti į plaučius. 

10.	Įsidėkite kandiklį ir kvėpuokite lėtai bei giliai. Tada per kandiklį normaliai įkvėpkite ir iškvėpkite, kol baigsite gydymo seansą. Gydymo seansas turėtų trukti maždaug 14 minučių, bet gali trukti ir iki 20 minučių. Viso seanso metu laikykite Lamira purkštuvo rankeną lygioje padėtyje (7 Pav.).

7 Pav.

























IV PRIEDAS

MOKSLINĖS IŠVADOS IR REGISTRACIJOS PAŽYMĖJIMO (-Ų) 
SĄLYGŲ KEITIMO PAGRINDAS







Mokslinės išvados
Žmonėms skirtų vaistinių preparatų komitetas (CHMP), atsižvelgdamas į Farmakologinio budrumo rizikos vertinimo komiteto (PRAC) amikacino (tik centralizuotai registruoto vaistinio preparato) periodiškai atnaujinamo (-ų) saugumo protokolo (-ų) (PASP) vertinimo ataskaitą, padarė toliau išdėstytas mokslines išvadas: 
Atsižvelgiant į literatūroje pateikiamus duomenis apie pacientams, kuriems yra mitochondrijų DNR mutacijų, padidėjusią ototoksiškumo riziką ir atsižvelgiant į tikėtiną veikimo mechanizmą, PRAC nuomone, yra bent pagrįsta priežastinio ryšio tarp amikacino (tik centralizuotai registruoto vaistinio preparato) ir pacientams, kuriems yra mitochondrijų DNR mutacijų, padidėjusios su aminoglikozidu susijusios ototoksiškumo rizikos galimybė. PRAC padarė išvadą, kad vaistinių preparatų, kurių sudėtyje yra amikacino (tik centralizuotai registruoto vaistinio preparato), informacinius dokumentus reikia atitinkamai pakeisti.
CHMP pritaria PRAC mokslinėms išvadoms.

Priežastys, dėl kurių rekomenduojama keisti registracijos pažymėjimo (‑ų) sąlygas
CHMP, remdamasis mokslinėmis išvadomis dėl amikacino (centralizuotai registruoto vaistinio preparato), laikosi nuomonės, kad vaistinio preparato, kurio sudėtyje yra amikacino (tik centralizuotai registruoto vaistinio preparato), naudos ir rizikos santykis yra nepakitęs su sąlyga, kad bus padaryti pasiūlyti vaistinio preparato informacinių dokumentų pakeitimai.
CHMP rekomenduoja pakeisti registracijos pažymėjimo sąlygas.

